Na osnovu člana 24. Statuta JZU Doma zdravlja "Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Odluke direktora broj 03-05-7-2538/18., VD Direktor JZU Doma zdravlja "Izudin Mulabećirović-Izo“ Tešanj dana 08.01.2019.godine raspisuje :

**O G L A S**

za prijem u radni odnos na određeno vrijeme

**I *RADNO MJESTO***

**tehnički sekretar**................1 izvršilac ................na određeno vrijeme – na period od 6 mjeseca uz probni rad od 3 mjeseca.

***II OPIS POSLOVA***

* Tehnički sekretar obavlja sljedeće poslove i radne zadatke:
* Priprema i pisanje projektnih prijedloga za domaće i međunarodne donatorske organizacije i institucije;
* Učešće u pripremi i pisanju periodičnih izvještaja o radu Ustanove,
* Pisanje zvaničnih saopćenja za javnost,
* Redovno ažuriranje službene web stranice,
* Vođenje zapisnika na svim sastancima uprave, stručnim sastancima i drugim sastancima za koje se iskaže potreba vođenja zapisnika;
* Shodno potrebama Doma zdravlja, obavlja prevodilačke usluge s bosanskog na engleski i engleskog na bosanski;
* primanje stranaka koje se obraćaju direktoru,
* vođenje protokola o prijemu eksterne pošte i internih dostavnih knjiga
* Slanje i prijem pošte
* Obavlja i druge poslove iz svog djelokruga a po nalogu direktora

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

* završen prvi ciklus VSS društvenog smjera
* jedna godina radnog iskustva na poslovima iz djelokruga rada tehničkog sekretara, odnosno kancelarijskog poslovanja
* poznavanje rada na računaru

**III POTREBNA DOKUMENTACIJA**

Kandidati su obavezni dostaviti sljedeću dokumentaciju:

* Prijava na oglas
* CV
* Diploma o završenom prvom ciklusu VSS društvenog smjera
* Dokaz o radnom iskustvu
* Dokaz o poznavanju rada na računaru
* Izvod iz matične knjige rođenih,
* Uvjerenje o državljanstvu

Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Sva potrebna dokumentacija dostavlja se u ***originalu*** ili ***ovjerenoj*** ***kopiji***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefona a tačnost ovih podataka kandidat potvrđuje svojim potpisom i za iste garantuje krivično i materijalno.

**IV POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom ***“Prijava na Javni oglas za radno mjesto tehničkog sekretara – ne otvaraj – otvara Komisija”*** na adresu : ***JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj***

 Prijave se dostavljaju u roku od **8 (osam)** dana od dana objavljivanja Oglasa u dnevnom listu „Oslobođenje“

Kandidati koji budu izabrani, naknadno će dostaviti uvjerenje o zdravstvenoj sposobnosti.

Javni oglas biće objavljen na web stranici JZU Doma zdravlja Tešanj. Komunikacija sa prijavljenim kandidatima u toku postupka odabira kandidata obavljaće se isključivo putem web stranice Doma zdravlja Tešanj.

Kandidati čije prijave budu potpune i blagovremene, biće pozvani na obavljanje intervjua od strane Komisije za provođenje procedure po Oglasu.

Postupak odabira najuspješnijeg kandidata provodi Komisija u skladu Pravilima za provođenje u JZU Domu zdravlja „Izudin Mulabećirović-Izo“ Tešanj. Pravila su objavljena na Web stranici Doma zdravlja Tešanj.

Nakon sprovedenog postupka utvrđenih u ovim Pravilima, Komisija utvrđuje rang listu prijavljenih kandidata, sa ukupnim brojem bodova koji su ostvarili.

Ukoliko se desi da dva ili više kandidata imaju isti broj bodova, prednost će se dati licima koji imaju status branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Neblagovremene i nepotpune prijave neće se razmatrati.

VD DIREKTOR

Dujsić Amir

dr.med.spec.internista